Jaan Tults

Jaan Tults (sündinud 30. aprillil 1946 Pärnus) on Eesti sõudja, treener ja sporditegelane.

Ta on lõpetanud 1964. aastal Lydia Koidula nimelise Pärnu 2. Keskkooli ja 1970. aastal Tartu Riikliku Ülikooli füüsika-keemiateaduskonna.

Aastast 1997 OÜ Penteer juhatuse liige.

Sõudmine
187 cm, 87 kg. Sportima hakkas Pärnus Ervin Vilepilli õpilasena, tema sõudetreeninguid juhendasid Valentina Luha-Järvoja, Mihkel Leppik, Erich Seiler ja Jüri Kurul.

Saavutused sõudjana
NL-i mv-tel roolijata kahepaadil 1966 9. ja 1967 8. koht. 
1972 Eesti meister kaheksapaadil. 
Meistersportlane (1971).

Kohtuniku ja treenerina
Aastast 1973 tegutsenud sõudekohtunikuna (1973 vab kat, 1996 rahvuskat).

Töötanud 1970–73 Tartu eriinternaatkooli füüsikaõpetajana, 1973–75 Tartus ja 1975–76 Kalevi kesknõukogus sõudetreenerina.

Sõudetreeneri 6. kutsetase (2011). 

Õpilasi: Andrus Suija, Kalle Tammeorg, Raivo Raid, Marko Pruul, Toomas Lust, Enn Pehk, Tiit Urva. 
Olnud spordiala vanemtreener Eesti NSV Spordikomitees ja koondises Eesti Sport ning NSV Liidu koondise treener Eestis. 
2001–16 EOK esindajate kogu liige. 
2004 Ateena OM-il, 2008 Pekingi ja 2012 Londoni OM-il Eesti sõudedelegatsiooni juht. 
Kuulunud 1976–88 Eesti ja 1987–91 NSV Liidu Sõudeföderatsiooni treenerite nõukokku. 
Olnud 1983–89 Sõudespordiföderatsiooni presiidiumi liige, 1989–90 ja a-st 2017 Sõudeliidu juhatuse liige ning 1989–2013 liidu peasekretär. 
Aastast 2015 Spordiklubi Airpark juhatuse liige. 
Avaldanud kirjutisi Kehakultuuris, Spordilehes ja Eesti Sõudjas.https://www.esbl.ee/biograafia/Jaan_Tults

Tunnustus
1987 – Eesti NSV teeneline treener
1997 – Sõudeliidu aasta kohtunik
2005 – Eesti Kultuurkapitali kehakultuuri ja spordi aastapreemia (panus Eesti sõudmisesse)
2014 – Eesti Kultuurkapitali kehakultuuri ja spordi sihtkapitali aastapreemia (aastatepikkuse sõudmiselu edendamise eest – pikaajaline sõudeliidu peasekretär ja -treener, kelle võrratud kogemused ja nõuanded on hinnatud ka noorema põlvkonna seas)
2007 – Valgetähe V klassi teenetemärk

B: Eesti sõudespordi ajalugu. [Koostanud H-H. Artma] Tln, 2001, lk 241–246.

Viited

Kategooria:Eesti sõudjad
Kategooria:Eesti sõudetreenerid
Kategooria:Eesti sõudekohtunikud
Kategooria:Valgetähe V klassi teenetemärgi kavalerid
Kategooria:Sündinud 1946
Kategooria:Eesti NSV teenelised treenerid
Kategooria:Tartu Ülikooli füüsika-keemiateaduskonna vilistlased